JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Süüria ja Iisrael tulistasid teineteist rakettidega
Ees on uued valimised ja seisud
2. juunil tähistati Jeruusalemma päeva
Eelmisel nädalavahetusel süvenesid taas pinged Süüria ja Iisraeli vahel.
Süüria tulistas Golanile kaks raketti, mis ei tekitanud siiski erilist kahju.
Iisraeli vasturünnakus Damaskuse ja Quneitra linnade lähedal asuvate
mitmete Iraani ja Süüria armee ühisbaaside vastu
hukkus kümmekond inimest,
kes olid kõik kas Iraani, Süüria armee või Hezbollah' sõdurid ja võitlejad.
Veidi vähem kui ööpäeva pärast ründas Iisrael uuesti rakettidega
Homsi piirkonnas asuvat Süüria armee nn T4 õhubaasi.
Inimõigusühenduse Human Rights Watchi teatel
hukkus selles rünnakus viis Süüria armee sõdurit,
lisaks said mitmed tõsiselt viga.
Iisraeli armee luure andmeil
toodi T4 baasi vaid päev varem suur hulk laskemoona
ja muid lõhkeaineid Iraani riikliku lennufirma lennukiga.
Liibanoni valitsuses osalev Hezbollah on tõstnud nii meediaprofiili
kui sõjalist valmidust Iisraeli suhtes.
Rühmituse juht šeik Hassan Nasrallah
teatas Iraani al-Qudsi ehk Jeruusalemma päeval
pressiteates meediale, et "USA võimalik sõda Iraani vastu
ohustab kogu regiooni sõjalist tasakaalu."
Šeik Nasrallah viitas kõnes ka Iisraelile, mainides,
et järgmises sõjas vallutab Hezbollah Põhja-Iisraelis suuri alu.
"Kui USA alustab sõda Iraani vastu, maksame selle eest kätte Iisraelile,
kes peab maksma kõrget hinda oma okupatsioonipoliitika
ja sõpruse eest USAga,"
kuulutas uhkeldavalt Hezbollah' juht Iisraeli Kanal 13 teatel.
Ta nimetas ka USA presidendi D. Trumpi tulevast rahuplaani
ehk nn sajandi tehingut ajaloo kohutavaimaks kuriteoks.
Hoolimata sellest, et enamik araabia- ja islamiriike
suhtub Trumpi "sajandi tehingusse" positiivselt,
pole saudid näiteks valmis selle eest veel pead andma.
Mekas, Saudi-Araabias kogunenud 57 islamiriigi esindajad
tegid kohtumise lõpus avalduse,
kus tõdesid, et Palestiina ja Jeruusalemmaga seotud teemad
on endiselt läbirääkimiste keskmes.
Samuti kardetakse, et Iraani ja USA vahel puhkenud sõnasõda
võib areneda sõjaliseks konfliktiks
ja raskendada kaubaliiklust nii Hormuzi väinas
kui Jeemenis, Punase mere poolel.
Lisaks meenutas Saudi kuningas Salman USA-le
Ida-Jeruusalemma islamiga seotud kujutluste tähtsust,
kuigi ei tutvustanud mingit uut
sajandi tehinguga seotud tegevusmudelit.
Kohalviibinud OIC sunniitlikud riigid olid ühel nõul,
et Iraan tuleks ühenduse liikmete seast välja heita,
kuna selle välispoliitika ohustab regiooni sunniitlikke riike.
Saksa parlamendi väliskomisjoni esimees Roderich Kiesewetter,
kes on Saksa armee erukolonel, mainis,
et Iraani ballistiliste rakettide võimsus ja tuumaprogramm
on arvatust kaugemal.
Kiesewetteri sõnul,
ja samale järeldusele on jõudnud ka Iisraeli luure,
on Iraani ballistilised raketid arenenud piisavalt kaugele,
et tulistada tuumarakett 2000 ja isegi 3200 km kaugusele
juba hiljemalt aasta pärast.
Tema sõnul on Iraanil ülihead võimalused
rikastada uraani väga kiiresti relva tasemele ehk veidi üle 90 %ni.
Ta pidas õigeks ka USA sanktsioone,
kuid vaid nii kaugele, et Iraan ei saaks ettekäänet
uraanirikastamisprotsessi taasalustamiseks.
Peaminister Netanyahul ei õnnestunud lepitada õigeks ajaks
koalitsioonipartnerite erimeelsusi
ja nii tulevad Iisraelis uued parlamendivalimised,
hetkeseisu järgi 17. septembril.
Netanyahu tegi küll kõik enamusvalitsuse moodustamiseks,
kuid Yisrael Beiteinu partei ja selle juhi Avi Liebermani meelt
ta muuta ei suutnud.
Lieberman põhjendas keeldumist sellega,
et ultraortodokside parteid pole nõustunud loobuma
relvateenistusvabastusest oma usutudengitele.
Parlament hääletas kolm korda laialisaatmise poolt
ja nii on ees uued valimised.
Vaid mõni päev hiljem oli poliitiline spekuleerimine juba hoos
ja parteid otsivad palavikuliselt uusi võimalusi ja partnereid.
Kui valimised peetaks nüüd,
saaks Likud veelgi selgema võidu kui aprilli valimistel,
kuid põrkuks ülitõenäoliselt
endiselt kaalukeelerollis oleva Liebermani Israel Beiteinu parteiga.
Järgmiste valimisteni
ja kuni seejärel on moodustatud teovõimeline enamusvalitsus,
jätkab Netanyahu praegune kabinet ajutise valitsusena.
Jälgime aktiivselt seisude arengut oma järgmistes uudistesaadetes.
2. juunil oli Iisraelis taas
Jeruusalemma vabastamise mälestuspäev.
52 aasta eest, nn Kuue päeva sõja ehk ühe tähtsaima tulemusena
haarasid Iisraeli eriüksused kontrolli Jeruusalemma vanalinnas
ja samas ka Templimäel.
Selleks ajaks oli möödunud peaaegu 2000 aastat sellest,
kui Iisrael oli saanud nimetada Jeruusalemma oma pealinnaks.
Toona, Rooma ajal, oli linn, nagu kogu muugi Juuda ja Samaaria,
Rooma armee okupeeritud.
Seekordne Jeruusalemma päeva tähistamine, nagu varemgi,
põhjustas rahutusi palestiinlaste seas,
pussitamisi ja meeleavaldusi, eriti Templimäe lähistel.
Selle tagajärjel esines ka inimohvreid ja mitmed said haavata.
Iisraeli julgeolekujõud vahistasid vähemalt viis Läänekalda palestiinlast.
Hamasi tegevjuht Yahya Sinwar
teatas samuti Jeruusalemma päeva eelõhtul,
et Hamas laiendab raketirünnakuid sügavamale Iisraeli,
kuni Tel Avivi ja Ben Gurioni lennuväljani.
Samas kontekstis kiitis Sinwar Iraani, kes on toimetanud neile,
nagu ka Gazas tegutsevale palestiinlaste Islamidžihaadile
piisavalt raketiseadmeid, millega neid rünnakuid teha saab.
Viimatiste tulepommide, õhupallilõhkeainete
ja Gaza piirile tungivate meeleavaldajate agressiivsuse tõttu
on Iisrael pidanud taas vähendama Gaza kalastustsooni
tagasi 10 meremiilini ehk veidi alla 20 kilomeetrini.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee